แรงซื้อหุ้นใหญ่หนุน SET ดีดบวก 9 จุด แตะ 1,700 จุดอีกครั้ง!
แรงซื้อหุ้นใหญ่หนุน SET ดีดบวก 9 จุด แตะ 1,700 จุดอีกครั้ง! โดยดัชนีปิดตลาดวันนี้ ที่ระดับ 1,703.37 จุด เพิ่มขึ้น 8.98 จุด หรือ 0.53% มูลค่าการซื้อขาย 4.76 หมื่นล้านบาท
7 ธ.ค. 2560

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,703.37 จุด เพิ่มขึ้น 8.98 จุด หรือ 0.53% มูลค่าการซื้อขาย 4.76 หมื่นล้านบาท
10 หุ้นกดดัชนีวันนี้

ด้านนายมงคล พ่วงเภตรา ผู้อำนวยการอาวุโส ฝ่ายวิเคราะห์หลักทรัพย์ บล.เคทีบี (ประเทศไทย) จำกัด เปิดเผยกับ “ข่าวหุ้นธุรกิจออนไลน์” ว่าตลาดฯวันนี้ยังคงผันผวน โดยแรงซื้อหุ้นใหญ่ อาทิ AOT ทำให้ตลาดฯ ยืนในแดนบวกซึ่งวิ่งในกรอบแคบๆ ขณะที่นักลงทุนยังคงเล่นรอข่าวบวกในเรื่องของตัวเลขส่งออกของจีน รวมถึงตัวเลขจ้างงานของสหรัฐฯ ที่จะมีการเปิดเผยในวันพรุ่งนี้ (8 ธ.ค.)
สำหรับแนวโน้มภาวะตลาดฯในวันพรุ่งนี้ คาดว่าตลาดฯจะยังคงแกว่งไซด์เวย์ในกรอบแคบ พร้อมให้กรอบการแกว่งไว้ที่ 1,686-1,710 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
GULF มูลค่าการซื้อขาย 2,782.46 ล้านบาท ปิดที่ 51.00 บาท ลดลง 2.75 บาท
THG มูลค่าการซื้อขาย 2,350.30 ล้านบาท ปิดที่ 36.75 บาท ลดลง 1.25 บาท
IVL มูลค่าการซื้อขาย 2,207.99 ล้านบาท ปิดที่ 52.25 บาท เพิ่มขึ้น 2.00 บาท
AOT มูลค่าการซื้อขาย 1,812.49 ล้านบาท ปิดที่ 63.00 บาท เพิ่มขึ้น 1.50 บาท
PTT มูลค่าการซื้อขาย 1,611.08 ล้านบาท ปิดที่ 420.00 บาท ลดลง 2.00 บาท
ตลาดหุ้นเอเชีย
